b'\n_START_ARTICLE_\nIstoria Rusiei, 1855-1892\n_START_SECTION_\nDezvoltarea economic\xc4\x83\n_START_PARAGRAPH_\nSf\xc3\xa2r\xc8\x99itul secolului al XIX-lea \xc8\x99i \xc3\xaenceputul celui de-al XX-lea au fost ani de criz\xc4\x83 \xc3\xaen Rusia. \xc8\x9a\xc4\x83rile occidentale au continuat s\xc4\x83 se dezvolte at\xc3\xa2t din punct de vedere industrial c\xc3\xa2t  \xc8\x99i din punct de vedere tehnologic mai rapid dec\xc3\xa2t Rusia, iar pe scena politic\xc4\x83 interna\xc8\x9bional\xc4\x83 au ap\xc4\x83rut noi puteri: Otto von Bismarck a unit statele germane \xc3\xaen deceniul al \xc8\x99aptelea al secolului al XVIII-lea, Statele Unite ale Americii de dup\xc4\x83 r\xc4\x83zboiul civil american a crescut \xc3\xaen putere \xc8\x99i \xc3\xaentindere, Japonia de dup\xc4\x83 Restaura\xc8\x9bia Meiji din 1868 a devenit o \xc8\x9bar\xc4\x83 modern\xc4\x83. De\xc8\x99i Rusia era un gigant \xc3\xaen continu\xc4\x83 extindere \xc3\xaen Asia Central\xc4\x83, \xc3\xaenvecin\xc3\xa2n\xc3\xa2ndu-se cu imperiile Otoman, Persan, Chinez \xc8\x99i cu India Britanic\xc4\x83, nu putea genera suficiente capitaluri pentru a sus\xc8\x9bine dezvoltarea industrial\xc4\x83 rapid\xc4\x83 sau pentru a intra \xc3\xaen competi\xc8\x9bie  comercial\xc4\x83 cu puterile epocii. Dilema fundamental\xc4\x83 a Rusiei era alegerea \xc3\xaentre dezvoltarea economic\xc4\x83 na\xc8\x9bional\xc4\x83, care risca \xc3\xaens\xc4\x83 s\xc4\x83 genereze \xc8\x99i importante prefaceri sociale, \xc8\x99i \xc3\xaentre \xc3\xaencetinirea progresului, care aducea \xc3\xaens\xc4\x83 riscul dependen\xc8\x9bei economice totale de \xc8\x9b\xc4\x83rile avansate occidentale sau orientale. De fapt, transform\xc4\x83rile structurilor economice \xc8\x99i sociale au dat un imbold politic important, \xc3\xaen special \xc3\xaen r\xc3\xa2ndul intelectualilor, \xc8\x99i a dus la o important\xc4\x83 dezvoltare \xc3\xaen literatur\xc4\x83, muzic\xc4\x83, alte arte \xc8\x99i \xc3\xaen \xc8\x99tiin\xc8\x9b\xc4\x83. _NEWLINE_De-a lungul ultimei jum\xc4\x83t\xc4\x83\xc8\x9bi a secolului al XIX-lea, ecomonia Rusiei s-a dezvoltat mult mai \xc3\xaencet dec\xc3\xa2t economiile celor mai importate na\xc8\x9biuni europene de la vest. Popula\xc8\x9bia Rusiei era semnificativ mai numeroas\xc4\x83 dec\xc3\xa2t cea a celor mai puternic dezvoltate \xc8\x9b\xc4\x83ri europene, dar cei mai mul\xc8\x9bi ru\xc8\x99i tr\xc4\x83iau \xc3\xaen comunit\xc4\x83\xc8\x9bi rurale \xc8\x99i se ocupa cu agricultura, dar dup\xc4\x83 metode relativ primitive. \xc3\x8en industrie, statul era mult mai puternic implicat dec\xc3\xa2t \xc3\xaen statele occidentale, dar \xc3\xaen anumite sectoare investi\xc8\x9biile private erau importante, inclusic ale capitalului str\xc4\x83in. \xc3\x8entre 1850 \xc8\x99i 1900, popula\xc8\x9bia Rusiei s-a dublat, dar a p\xc4\x83strat caracterul rural chiar \xc8\x99i \xc3\xaen secolul al XX-lea. Rata cre\xc8\x99terii popula\xc8\x9biei Rusiei \xc3\xaen perioada mai sus-men\xc8\x9bionat\xc4\x83 a fost mai rapid\xc4\x83 dec\xc3\xa2t a celor mai puternice na\xc8\x9biuni (cu excep\xc8\x9bia Statelor Unite). Terenurile agricole, exploatate prin procedee vechi \xc8\x99i pu\xc8\x9bin productive, a r\xc4\x83mas \xc3\xaen m\xc3\xa2inile fo\xc8\x99tilor iobagi \xc8\x99i \xc8\x9b\xc4\x83rani ai statului, care formau \xc3\xaempreun\xc4\x83 ca patru cincimi din popula\xc8\x9bia rural\xc4\x83. Aproximativ 20% din terneurile agricole erau ocupate de propriet\xc4\x83\xc8\x9bile de peste 5.000 ha, dar pu\xc8\x9bine astfel de propriet\xc4\x83\xc8\x9bi erau lucrate eficient. Agricultura pe suprafe\xc8\x9be mici \xc8\x99i  cre\xc8\x99terea popula\xc8\x9biei rurale a dus la cre\xc8\x99terea propor\xc8\x9biei de p\xc4\x83m\xc3\xa2nt folosit pentru dezvoltarea agricol\xc4\x83, dar p\xc4\x83m\xc3\xa2ntul era folosit \xc3\xaen principal pentru gr\xc4\x83din\xc4\x83rit \xc8\x99i pentru cultivarea cerealelor \xc8\x99i din ce \xc3\xaen ce mai pu\xc8\x9bin pentru p\xc4\x83\xc8\x99uni. _NEWLINE_Cre\xc8\x99terea industrial\xc4\x83 a fost semnificativ\xc4\x83, de\xc8\x99i a avut un ritm inconstant, iar \xc3\xaen termeni absolu\xc8\x9bi nu a fost extensiv\xc4\x83. Cele mai importante regiuni industriale erau cel din apropierea marilor ora\xc8\x99e: Moscova, Sankt Peterburg, cele baltice sau cele din Polonia ruseasc\xc4\x83, c\xc3\xa2teva zone de-a lungul r\xc3\xa2urilor Don \xc8\x99i Nipru \xc8\x99i din sudul Uralilor. \xc3\x8en 1890, Rusia avea cam 32.000 km de c\xc4\x83i ferate \xc8\x99i cam 1,4 milioane de muncitori industriali, cei mai mul\xc8\x9bi lucr\xc3\xa2nd \xc3\xaen industria textil\xc4\x83. \xc3\x8entre 1860 \xc8\x99i 1890, produc\xc8\x9bia anual\xc4\x83 de c\xc4\x83rbune a crescut cu 1.200% p\xc3\xa2n\xc4\x83 la 6,6 milioane de tone, iar produc\xc8\x9bia de fier \xc8\x99i o\xc8\x9bel s-a dublat p\xc3\xa2n\xc4\x83 la 2 milioane de tone pe an. Bugetul statului a crescut de mai mult de dou\xc4\x83 ori, iar cheltuielile cu plata ratelor \xc3\xaemprumuturilor externe a crescut de mai mult de patru ori, constituind 28% din totalul cheltuielilor bugetare \xc3\xaen 1891. Comer\xc8\x9bul extern nu reu\xc8\x99ea s\xc4\x83 asigure nevoile imperiului. P\xc3\xa2n\xc4\x83 \xc3\xaen momentul \xc3\xaen care statul a introdus tarife industriale ridicate \xc3\xaen deceniul al nou\xc4\x83lea al secolului al XIX-lea, Rusia nu a fost capabil\xc4\x83 s\xc4\x83-\xc8\x99i finan\xc8\x9beze comer\xc8\x9bul cu occidentul deoarece surplusurile erau insuficiente pentru acoperierea datoriilor externe.\n_START_SECTION_\nReformele \xc8\x99i limitele lor\n_START_PARAGRAPH_\n\xc8\x9aarul Alexandru al II-lea, care i-a urmat la tron lui Nicolae I \xc3\xaen 1855, era un conservator care totu\xc8\x99i \xc3\xae\xc8\x99i d\xc4\x83dea seama c\xc4\x83 singura \xc8\x99ans\xc4\x83 de dezvoltare a imperioului era introducerea reformelor \xc3\xaen toate domeniile. Alexandru al II-lea a ini\xc8\x9biat importante reforme \xc3\xaen \xc3\xaenv\xc4\x83\xc8\x9b\xc4\x83m\xc3\xa2nt, administra\xc8\x9bia public\xc4\x83, sistemul juridic \xc8\x99i \xc3\xaen armat\xc4\x83. \xc3\x8en 1861 el a proclamat emanciparea a aproximativ 20 de milioane de iobagi de pe mo\xc8\x99iile private. Comisiile locale, domnate de marii proprietari de p\xc4\x83m\xc3\xa2nt, au fr\xc3\xa2nat pe c\xc3\xa2t au putut aplicarea legii, distribuind loturi reduse \xc8\x99i libertate limitat\xc4\x83 fo\xc8\x99tilor iobagi. Fo\xc8\x99tii iobagi au r\xc4\x83mas de obicei \xc3\xaen comunele rurale \xc8\x99i au fost obliga\xc8\x9bi s\xc4\x83 pl\xc4\x83teasc\xc4\x83 statului rate de r\xc4\x83scump\xc4\x83rare pentru o perioad\xc4\x83 de p\xc3\xa2n\xc4\x83 la 50 de ani. \xc3\x8en schimb, guvernul a compensat din bugetul statului pe fo\xc8\x99tii proprietari de \xc8\x99erbi \xc8\x99i de terenuri distribuite acestora din urm\xc4\x83. _NEWLINE_Regimul spera ca cei peste 50.000 de mo\xc8\x99ieri care st\xc4\x83p\xc3\xa2neau peste 1.100 ha vor continua s\xc4\x83 prospere f\xc4\x83r\xc4\x83 munca iobagilor \xc8\x99i vor continua s\xc4\x83 fie asigure cadre loiale \xc3\xaen politic\xc4\x83 \xc8\x99i administra\xc8\x9bia local\xc4\x83. Guvernul se a\xc8\x99tepta ca \xc8\x9b\xc4\x83ranii s\xc4\x83 produc\xc4\x83 suficient de mult pentru consumul propriu c\xc3\xa2t \xc8\x99i pentru export, ajut\xc3\xa2nd astfel la finan\xc8\x9barea cheltuielilor guvernamentale, importurilor \xc8\x99i plata datoriei externe. Niciuna dintre previziunile gvernamentale nu s-au dovedit realiste, mai mult, at\xc3\xa2t fo\xc8\x99tii proprietari de iobagi c\xc3\xa2t \xc8\x99i \xc8\x9b\xc4\x83ranii elibera\xc8\x9bi au fost nemul\xc8\x9bumi\xc8\x9bi de reform\xc4\x83. \xc8\x9a\xc4\x83ranii elibera\xc8\x9bi au r\xc4\x83mas rapid \xc3\xaen urm\xc4\x83 cu plata la stat a ratelor de r\xc4\x83scump\xc4\x83rare, \xc3\xaen principal pentru c\xc4\x83 terenurile pe care le primiser\xc4\x83 erau dintre cele mai pu\xc8\x9bin productive \xc8\x99i pentru c\xc4\x83 metodele pe care le foloseau pentru cultivarea lor erau \xc3\xaenapoiate. Mul\xc8\x9bi dintre fo\xc8\x99tii proprietari de iobagi au fost nevoi\xc8\x9bi s\xc4\x83-\xc8\x99i v\xc3\xa2nd\xc4\x83 mo\xc8\x99iile pentru a nu da faliment, dovedindu-se incapabili s\xc4\x83-\xc8\x99i exploateze p\xc4\x83m\xc3\xa2nturile f\xc4\x83r\xc4\x83 munca \xc8\x99erbilor. Pl\xc4\x83\xc8\x9bile compensatorii din partea statului au \xc3\xaencetat, \xc3\xaen principal datorit\xc4\x83 \xc3\xaencapacit\xc4\x83\xc8\x9bii de plat\xc4\x83 a \xc8\x9b\xc4\x83ranilor elibera\xc8\x9bi. _NEWLINE_Dup\xc4\x83 reforma emancip\xc4\x83rii \xc8\x9b\xc4\x83ranilor a urmat \xc3\xaen scurt\xc4\x83 vreme reforma adinistra\xc8\x9biei locale. \xc3\x8en 1864, cele mai multe administra\xc8\x9bii locale din Rusia european\xc4\x83 au fost organizate \xc3\xaen a\xc8\x99a-numitele numite zemstve, compuse din reprezentan\xc8\x9bii tuturor claselor sociale, care aveau responsabilit\xc4\x83\xc8\x9bi extrem de largi \xc3\xaen ceea ce prive\xc8\x99te \xc8\x99colile locale, s\xc4\x83n\xc4\x83tatea public\xc4\x83, aprovizionarea cu alimente, \xc3\xaentre\xc8\x9binerea drumurilor, a \xc3\xaenchisorilor \xc8\x99i \xc3\xaen alte probleme de interes public local. \xc3\x8en 1870, au fost alese pentru prima oar\xc4\x83 consilii de administra\xc8\x9bie ale ora\xc8\x99elor, dumele or\xc4\x83\xc8\x99ene\xc8\x99ti. Dominate de marii proprietari \xc8\x99i cu libertatea de mi\xc8\x99care limitat\xc4\x83 de guvernatorii provinciali \xc8\x99i de poli\xc8\x9bie, zemstvele rurale \xc8\x99i dumele or\xc4\x83\xc8\x99ene\xc8\x99ti stavileau taxe \xc3\xaen bani sau \xc3\xaen munc\xc4\x83 pentru a-\xc8\x99i sus\xc8\x9bine cheltuielile \xc8\x99i activit\xc4\x83\xc8\x9bile. _NEWLINE_\xc3\x8en 1864, \xc8\x9barul a promulgat o mare reform\xc4\x83 judiciar\xc4\x83. \xc3\x8en cele mai mari ora\xc8\x99e au fost \xc3\xaenfiin\xc8\x9bate tribunale cu jura\xc8\x9bi dup\xc4\x83 modelul occidental. \xc3\x8en general, sistemul judiciar func\xc8\x9biona eficient, dar lipsa de bani a administra\xc8\x9biei \xc8\x99i puternicile tradi\xc8\x9bii locale au influen\xc8\x9bat puternic justi\xc8\x9bia \xc3\xaen mediul rural, unde continua s\xc4\x83 se aplice dreptatea dup\xc4\x83 vechile obiceiuri \xc8\x9b\xc4\x83r\xc4\x83ne\xc8\x99ti, foarte pu\xc8\x9bin influen\xc8\x9ba\xc8\x9bi de oficialit\xc4\x83\xc8\x9bile provinciale. Codurile de legi ruse\xc8\x99ti au fost modelate dup\xc4\x83 cele german \xc8\x99i francez. Justi\xc8\x9bia rus\xc4\x83 nu se baza pe precedente, precum cea britanic\xc4\x83. Aceast\xc4\x83 caracteristic\xc4\x83 a justi\xc8\x9biei ruse s-a p\xc4\x83strat p\xc3\xa2n\xc4\x83 \xc3\xaen zilele noastre. _NEWLINE_Altew reforme importante au fost ini\xc8\x9biate \xc3\xaen domeniile cultural \xc8\x99i educa\xc8\x9bional. Reformele lui Alexandru al II-lea au dus la o rea\xc8\x99ezare a structurilor sociale \xc8\x99i avea nevoie de discu\xc8\x9bii publice asupra problemelor \xc8\x99i eliminarea cenzurii. Dup\xc4\x83 o tentativ\xc4\x83 de asasinare a \xc8\x9barului \xc3\xaen 1866, guvernul a reintrodus cenzura, dar \xc3\xaentr-o form\xc4\x83 atenuat\xc4\x83. Guvernul a limitat \xc3\xaentr-o oarecare m\xc4\x83sur\xc4\x83 libertatea universitar\xc4\x83 \xc3\xaen 1866, la cinci ani dup\xc4\x83 ce acestea din urm\xc4\x83 ob\xc8\x9binuser\xc4\x83 autonomie academic\xc4\x83. Guvernul central a \xc3\xaencercat s\xc4\x83 ac\xc8\x9bioneze prin intermediul zemstvelor pentru a stabili o program\xc4\x83 analitic\xc4\x83 unitar\xc4\x83 pentru \xc8\x99colile elementare, dar \xc8\x99i pentru a impune politicile sale conservatoare, dar a e\xc8\x99uat \xc3\xaen aceast\xc4\x83 ultim\xc4\x83 tentetiv\xc4\x83 datorit\xc4\x83 lipsei de fonduri. Datorit\xc4\x83 faptului ca numero\xc8\x99i profesori cu atitudini liberale erau numai nominal subordona\xc8\x9bi Ministerului \xc3\x8env\xc4\x83\xc8\x9b\xc4\x83m\xc3\xa2ntului \xc8\x99i politicilor sale reac\xc8\x9bionare, fiind \xc3\xaen schimb subordona\xc8\x9bi financiar administra\xc8\x9biilor locale, rezultatele \xc3\xaenv\xc4\x83\xc8\x9b\xc4\x83m\xc3\xa2ntului public din aceast\xc4\x83 perioad\xc4\x83 au fost foarte variate. _NEWLINE_\xc3\x8en sfera financiar\xc4\x83, guvernul \xc8\x9barist a promulgat legea pentru \xc3\xaenfiin\xc8\x9barea B\xc4\x83ncii de Stat \xc3\xaen 1866, ceea ce a dus la \xc3\xaent\xc4\x83rirea monedei na\xc8\x9bionale. Ministerulo Finan\xc8\x9belor a devenit principalul sprijinitor al dezvolt\xc4\x83rii c\xc4\x83ilor ferate, ceea ce a dus mai apoi la dezvoltarea exporturilor vital. Guvernul a \xc3\xaenfiin\xc8\x9bat \xc8\x99i Banca P\xc4\x83m\xc3\xa2nturilor \xc8\x9a\xc4\x83ranilor \xc3\xaen 1882 cu scopul finan\xc8\x9b\xc4\x83rii micilor fermieri pentru cump\xc4\x83rarea de terenuri agricole, iar \xc3\xaen 1885 a \xc3\xaenfiin\xc8\x9bat Banca P\xc4\x83m\xc3\xa2nturilor Nobilimii pentru a \xc3\xaempiedica executarea ipotecilor asupra mo\xc8\x99iilor. _NEWLINE_Regimul a c\xc4\x83utat de asemenea s\xc4\x83 reformeze armate. Unul dintre cel mai importante motive pentru eliberarea iobagilor a fost acela al facilit\xc4\x83rii cre\xc8\x99terii efectivelor armatei regulate permanente \xc8\x99i  a efectivelor rezervi\xc8\x99tilor. Mai \xc3\xaenainte de emancipare, iobagii nu puteau fi instrui\xc8\x9bi militar. Birocra\xc8\x9bia a reu\xc8\x99it s\xc4\x83 obstruc\xc8\x9bioneze reforma militar\xc4\x83 p\xc3\xa2n\xc4\x83 c\xc3\xa2nd r\xc4\x83zboiul franco-prusac din 1870\xe2\x80\x931871 a demonstrat necesitatea edific\xc4\x83rii unei armate moderne. Sistemul de recrutare introdus \xc3\xaen 1874 de Dmitri Miliutin a stabilit armatei un rol important \xc3\xaen alfabetizarea \xc8\x9b\xc4\x83ranilor-solda\xc8\x9bi \xc8\x99i a ini\xc8\x9bializat educa\xc8\x9bia sanitar\xc4\x83 \xc3\xaen r\xc3\xa2ndul femeilor. Armata a r\xc4\x83mas \xc3\xaens\xc4\x83 o structur\xc4\x83 \xc3\xaenapoiat\xc4\x83, \xc3\xaen ciuda tuturor acestor reforme. Ofi\xc8\x9berii au continuat s\xc4\x83 prefere lupta la baionet\xc4\x83, exprim\xc3\xa2ndu-\xc8\x99i temerile c\xc4\x83 folosirea armelor de foc pentru atingerea \xc8\x9bintelor \xc3\xaendep\xc4\x83rtate ar duce la sc\xc4\x83derea curajului \xc3\xaen lupt\xc4\x83 al solda\xc8\x9bilor. \xc3\x8en ciuda unor reu\xc8\x99ite indiscutabile, Rusia nu a \xc8\x9binut pasul cu dezvoltarea tehnologiilor militare \xc3\xaen construc\xc8\x9bia pu\xc8\x99tilor, mitralierelor, artileriei terestre, vaselor de lupt\xc4\x83 \xc8\x99i artileriei navale. Rusia a e\xc8\x99uat de asemenea s\xc4\x83 foloseasc\xc4\x83 modernizarea marinei militare ca un mijloc de dezvoltare a bazei sale industriale \xc3\xaen a doua jum\xc4\x83tate a secolului al XIX-lea. _NEWLINE_\xc3\x8en 1881, un grup de revolu\xc8\x9bionari l-au asasinat pe \xc8\x9barul Alexandru al II-lea. Fiul s\xc4\x83u, Alexandru al III-lea, (care a domnit \xc3\xaentre 1881-1894), a fost ini\xc8\x9biatorul unei perioade de reac\xc8\x9biune politic\xc4\x83, care a intensificat mi\xc8\x99carea antireformist\xc4\x83 \xc3\xaenceput\xc4\x83 \xc3\xaen 1866. Noul \xc8\x9bar a \xc3\xaent\xc4\x83rit poli\xc8\x9bia secret\xc4\x83, reorganiz\xc3\xa2nd-o \xc3\xaentr-o agen\xc8\x9bie cunoscut\xc4\x83 ca Ohrana, c\xc4\x83reia i-a dat puteri extraordinare, plas\xc3\xa2nd-o sub directul control al Ministerului de Interne. Dmitri Tolstoi, ministrul afacerilor interne, a numit pentru conducerea districtelor numai membri ai aristocra\xc8\x9biei, \xc3\xaen plus a restric\xc8\x9bionat puterile zemstvelor \xc8\x99i dumelor locale. Alexandru al III-lea l-a numit pe fostul s\xc4\x83u profesor privat, reac\xc8\x9bionarul Constantin Pobedonos\xc8\x9bev, \xc3\xaen func\xc8\x9bia de \xc8\x99ef al Sf\xc3\xa2ntululi Sinod al Bisericii Orotodoxe Ruse, iar pe Ivan Delianov l-a numit ministrul educa\xc8\x9biei. Cei doi au \xc3\xaencercat s\xc4\x83 "salveze" Rusia de "modernism" prin revigorarea cenzurii religioase, persecu\xc8\x9bia popula\xc8\x9biilor neortodoxe \xc8\x99i/sau neruse, au permis \xc8\x99i \xc3\xaencurajat dezvoltarea antisemitismului \xc8\x99i au anulat autonomia universit\xc4\x83\xc8\x9bilor. Ei au atacat elementele liberale \xc8\x99i/sau neruse, alien\xc3\xa2nd un segment larg al popula\xc8\x9biei imperiului. Na\xc8\x9bionalit\xc4\x83\xc8\x9bile importante neruse, (polonezii, finlandezii, letonii, lituanienii sau ucrainenii), supuse unui proces intensiv de rusificare, au r\xc4\x83spuns prin cre\xc8\x99terea na\xc8\x9bionalismului antirus. Foarte mul\xc8\x9bi evrei au emigrat sau s-au al\xc4\x83turat mi\xc8\x99c\xc4\x83rilor radicale. Organiza\xc8\x9biile \xc8\x99i mi\xc8\x99c\xc4\x83rile politice secrete au continuat s\xc4\x83 apar\xc4\x83, s\xc4\x83 se organizeze \xc8\x99i s\xc4\x83 se dezvolte, \xc3\xaen ciuda eforturilor regimului de a le \xc3\xaen\xc4\x83bu\xc8\x99i activitatea.\n_START_SECTION_\nPolitica extern\xc4\x83 dup\xc4\x83 R\xc4\x83zboiul Crimeii\n_START_PARAGRAPH_\nDup\xc4\x83 \xc3\xaenfr\xc3\xa2ngerea suferit\xc4\x83 \xc3\xaen R\xc4\x83zboiul Crimeii, Rusia a c\xc4\x83utat s\xc4\x83 promoveze o politic\xc4\x83 extern\xc4\x83 prudent\xc4\x83 \xc8\x99i bine calculat\xc4\x83 p\xc3\xa2n\xc4\x83 c\xc3\xa2nd pasiunile na\xc8\x9bionaliste \xc8\x99i crizele balcanice aproape c\xc4\x83 au cauzat un r\xc4\x83zboi catastrofal la sf\xc3\xa2r\xc8\x99itul celui de al optulea deceniu al secolului al XIX-lea. Tratatul de la Paris, semnat la \xc3\xaencheierea r\xc4\x83zboiului Crimeii, a dus la demilitarizarea M\xc4\x83rii Negre \xc8\x99i i-a luat Rusiei controlul asupra gurilor Dun\xc4\x83rii, retroced\xc3\xa2nd Moldovei trei jude\xc8\x9be din sudul Basarabiei. Tratatul le-a dat puterilor vest-europene puteri oficiale \xc3\xaen ceea ce prive\xc8\x99te protec\xc8\x9bia cre\xc8\x99tinilor tr\xc4\x83itori \xc3\xaen Imperiul Otoman, \xc3\xaendep\xc4\x83rt\xc3\xa2nd Rusia de acest rol, ob\xc8\x9binut de Imperiul \xc8\x9aarist dup\xc4\x83 semnarea \xc3\xaen 1774 a Tratatului de la Kuciuk-Kainarji. Principala realizare din primii ani ai domniei lui Alexandru al II-lea a fost modificarea prevederilor Tratatului de la Paris, \xc3\xaen sensul ob\xc8\x9binerii dreptului de reconstituire a flotei militare a M\xc4\x83rii Negre. Oamenii de stat ru\xc8\x99i considerau Regatul Unit \xc8\x99i Austria (devenit\xc4\x83 dup\xc4\x83 1867 Austro-Ungaria) ca principalii inamici ai aspira\xc8\x9biilor ruse, astfel \xc3\xaenc\xc3\xa2t rela\xc8\x9biile externe s-au concentrat pe stabilirea unor rela\xc8\x9bii bune cu Fran\xc8\x9ba, Prusia \xc8\x99i Statele Unite. Prusia (Imperiul German dup\xc4\x83 1871) au devenit principalele puteri finan\xc8\x9batoare ale Rusiei, \xc3\xaenlocuind Regatul Unit \xc3\xaen aceast\xc4\x83 privin\xc8\x9b\xc4\x83. _NEWLINE_Dup\xc4\x83 R\xc4\x83zboiul Crimeii, Imperiul Rus a reluat politica expansionismului extern. Trupele ruse \xc8\x99i-au intensificat eforturile pentru controlul regiunilor caucaziene, unde popula\xc8\x9biile musulmane \xe2\x80\x93 cecenii, circazienii \xc8\x99i cele din Daghestan \xe2\x80\x93 au continuat s\xc4\x83 se revolte, \xc3\xaen ciuda numeroaselor campanii militare ruse. Dup\xc4\x83 ce ru\xc8\x99ii sub conducerea lui Alexandr Bariatinski au reu\xc8\x99it s\xc4\x83-l captureze \xc3\xaen  1859 pe liderul legendar al cecenilor, \xc8\x98amil, armata imperial\xc4\x83 a reluat expansiunea \xc3\xaen Asia Central\xc4\x83, expansiune care \xc3\xaencepuse pe vremea \xc8\x9barului Nicolae I. \xc3\x8en 1866, ru\xc8\x99ii au anexat o parte a Hanatului Kokand \xc8\x99i Ta\xc8\x99ketul. \xc3\x8en 1867 ru\xc8\x99ii cucerisere suficient teritoriu pentru a forma gubernia Turkestan, cu capitala la Ta\xc8\x99kent. Hanatul Buhoro (Buhara) a pierdut zona ora\xc8\x99ului Samarkand \xc3\xaen 1868. Pentru a nu intra \xc3\xaen conflict cu britanicii, care aveau interese de prim rang \xc3\xaen India, Rusia au l\xc4\x83sat formal independente teritoriile Hanatului Buhara aflate imediat la grani\xc8\x9bel cu Afganistanul \xc8\x99i Persia. Hanatele din Asia Central\xc4\x83 au avut un anumit grad de autonomie p\xc3\xa2n\xc4\x83 \xc3\xaen 1917. _NEWLINE_Rusia au stabilit rela\xc8\x9bii diplomatice cu Japonia, dup\xc4\x83 Statele Unite, Regatul Unit \xc8\x99i Fran\xc8\x9ba, \xc8\x99i \xc3\xaempreun\xc4\x83 cu Fran\xc8\x9ba \xc8\x99i Regatul Unit, a ob\xc8\x9binut concesiuni \xc3\xaen China dup\xc4\x83 \xc3\xaenfr\xc3\xa2ngerea acestei din urm\xc4\x83 \xc3\xaen al doilea r\xc4\x83zboi al opiului (1856-1860). Dup\xc4\x83 semnarea tratatelor de la Aigun (1858) \xc8\x99i Beijing (1860), China a cedat Rusiei importante drepturi comerciale \xc8\x99i regiunile adiacente r\xc3\xa2urilor Amur \xc8\x99i Ussuri. \xc3\x8en plus, a permis Rusiei s\xc4\x83 \xc3\xaenceap\xc4\x83 construc\xc8\x9bia portului \xc8\x99i bazei navale de la Vladivostok. \xc3\x8entre timp, \xc3\xaen 1867, costurile dezvolt\xc4\x83rii regiunii Amur-Ussuri \xc8\x99i necesitatea p\xc4\x83str\xc4\x83rii balanerilor a  impus Rusiei v\xc3\xa2nzarea c\xc4\x83tre Statele Unite a regiunii Alaska. _NEWLINE_Ca o parte a scopurilor politicii externe \xc3\xaen Europa a regimului, Rusia a acordat un sprijin limitat diploma\xc8\x9biei antiaustrice a Fran\xc8\x9bei. Alian\xc8\x9ba slab\xc4\x83 franco-rus\xc4\x83 s-a r\xc4\x83cit \xc3\xaen momentul \xc3\xaen care Fran\xc8\x9ba a sprijinit r\xc4\x83scoala polonez\xc4\x83 \xc3\xaempotriva st\xc4\x83p\xc3\xa2nirii ruse\xc8\x99ti din 1863. Dup\xc4\x83 acest moment, Rusia s-a apropiat mai mult de Prusia, aprob\xc3\xa2nd unificarea statelor germane \xc3\xaen schimbul revizuirii prevederilor Tratatului de la Paris \xc8\x99i a remilitariz\xc4\x83rii M\xc4\x83rii Negre. Aceste str\xc4\x83duin\xc8\x9be diplomatice \xc8\x99i-au g\xc4\x83sit \xc3\xaencununarea la conferin\xc8\x9ba de la Londra din 1871, dup\xc4\x83 \xc3\xaenfr\xc3\xa2ngerea suferit\xc4\x83 de Fran\xc8\x9ba \xc3\xaen r\xc4\x83zboiul franco-prusac. Dup\xc4\x83 1871, Germania unit\xc4\x83 a devenit cea mai mare putere continental\xc4\x83. \xc3\x8en 1873, Germania a \xc3\xaens\xc4\x83ilat o alian\xc8\x9b\xc4\x83 slab\xc4\x83 \xe2\x80\x93 Liga celor trei \xc3\xaemp\xc4\x83ra\xc8\x9bi \xe2\x80\x93 al\xc4\x83turi de Rusia \xc8\x99i Austro-Ungaria, pentru a \xc3\xaempiedica aceste state s\xc4\x83 se alieze cu Fran\xc8\x9ba. \xc3\x8ens\xc4\x83 interesele austro-ungare \xc8\x99i ruse s-au ciocnit p\xc3\xa2n\xc4\x83 la urm\xc4\x83 \xc3\xaen Balcani, care fierbeau de na\xc8\x9bionalismul na\xc8\x9biunilor slave \xc8\x99i de sentimentele antiotomane. _NEWLINE_\xc3\x8en deceniul al optulea al secolului al XIX-lea, na\xc8\x9bionalismul rus a devenit un factor important \xc3\xaen sprijinirea luptelor cre\xc8\x99tinilor balcanici pentru eliberare de sub jugul otoman \xc8\x99i transformarea Bulgariei \xc8\x99i Serbiei \xc3\xaen protectorate de facto ale Imperiului \xc8\x9aarist. Din 1875 p\xc3\xa2n\xc4\x83 \xc3\xaen 1877, criza balcanice a fost agravat\xc4\x83 ne\xc3\xaencetat de r\xc4\x83scoalele din Bosnia, Her\xc8\x9begovina \xc8\x99i Bulgaria, pe care turcii otomani le-au \xc3\xaen\xc4\x83bu\xc8\x99it cu o asemenea duritate, \xc3\xaenc\xc3\xa2t Serbia a declarat r\xc4\x83zboi. Nicio na\xc8\x9biune vest european\xc4\x83 nu a declarat r\xc4\x83zboi Imperiului Otoman. Imperiul Rus s-a al\xc4\x83turat efortului s\xc3\xa2rb de r\xc4\x83zboi, din solidaritate panslav\xc4\x83 declarat\xc4\x83. _NEWLINE_La \xc3\xaenceputul anului 1877, armatele ruse au intervenit pentru salvarea s\xc3\xa2rbilor afla\xc8\x9bi \xc3\xaentr-un mare impas \xc3\xaen r\xc4\x83zboiul cu otomanii. \xc3\x8en acest r\xc4\x83zboi au intervenit de partea ru\xc8\x99ilor \xc8\x99i s\xc3\xa2rbilor \xc8\x99i trupele rom\xc3\xa2ne sub conducerea pricepelui Carol I. Dup\xc4\x83 aproximativ un an de lupte, ru\xc8\x99ii erau sub zidurile Istambulului, iar tucii s-au predat. Diploma\xc8\x9bii na\xc8\x9bionali\xc8\x99ti \xc8\x99i generalii ru\xc8\x99i l-au convins pe tarul Alexandru al II-lea s\xc4\x83-i for\xc8\x9beze pe otomani s\xc4\x83 semneze Tratatul de la San Stefano din martie 1878, prin care era creat\xc4\x83 o Bulgarie independent\xc4\x83, care se \xc3\xaentindea \xc3\xaen tot sud-vestul Balcanilor. C\xc3\xa2nd englezii au amenin\xc8\x9bat sclare r\xc4\x83zboi Rusiei dac\xc4\x83 nu se revizuiesc prevederile tratatului, Rusia sleit\xc4\x83 de lupte s-a v\xc4\x83zut nevoit\xc4\x83 s\xc4\x83 dea inapoi. La Congresul de la Berlin din iulie 1878, Rusia a fost de acord cu restr\xc3\xa2ngerea grani\xc8\x9belor Bulgariei. Na\xc8\x9bionali\xc8\x99tii ru\xc8\x99i erau foarte furio\xc8\x99i datorit\xc4\x83 lipsei de sprijin a austro-ungarilor \xc8\x99i germanilor pentru interesele tariste, dar, \xc3\xaen schimb, \xc3\xaemp\xc4\x83ratul Alexandru al II-lea a acceptat revigorarea \xc8\x99i \xc3\xaent\xc4\x83rirea Aleintei celor trei \xc3\xaemp\xc4\x83ra\xc8\x9bi \xc8\x99i cre\xc8\x99terea influen\xc8\x9bei austriece \xc3\xaen vestul Balcanilor. _NEWLINE_Interesul militar \xc8\x99i diplomatic al Rusiei s-a concentrat \xc3\xaenc\xc4\x83 o dat\xc4\x83 asupra Asiei Centrale, unde au fost zdrobite o serie de r\xc4\x83scoale anti\xc8\x9bariste \xc8\x99i \xc3\xaen plus a \xc3\xaencorporat cele c\xc3\xa2teva emirate \xc8\x99i hanate care fuseser\xc4\x83 formal independente p\xc3\xa2n\xc4\x83 \xc3\xaen acel moment. Regatul Unit s-a sim\xc8\x9bit amenin\xc8\x9bat de vecin\xc4\x83tatea Rusiei, dup\xc4\x83 ce aceasta a ocupat toate \xc8\x9binuturile tukmene de la grani\xc8\x9ba Persiei \xc8\x99i Afganistanului. \xc3\x8en 1881, numai eforturile diplomatice ale Germaniei, care \xc8\x99i-au exprimat deschis sprijinul pentru Rusia a \xc3\xaempiedicat izbucnirea unui r\xc4\x83zboi ruso-englez. \xc3\x8entre timp, ajutorul rus dat bulgarilor \xc3\xaen lupta pentru independen\xc8\x9b\xc4\x83 a dat rezultate negative nea\xc8\x99teptate, de vreme ce la Sofia, politicienii, sup\xc4\x83ra\xc8\x9bi pe continua implicare a ru\xc8\x99ilor \xc3\xaen afacerile interne ale Bulgariei, s-au orientat spre apropierea de Austro-Ungaria. \xc3\x8en disputa dintre ru\xc8\x99i \xc8\x99i austro-ungari, Germania a luat \xc3\xaenc\xc4\x83 o dat\xc4\x83 partea Rusiei, lini\xc8\x99tindu-l pe \xc8\x9bar odat\xc4\x83 cu semnarea tratatului de reasigurare germano-rus din 1877. Dar cu toate acestea, \xc3\xaen mai pu\xc8\x9bin de un an, fric\xc8\x9biunile germano ruse au dus la hot\xc4\x83r\xc3\xa2rea lui Otto von Bismarck de a interzice orice imprumuturi pentru Rusia, ceea ce a l\xc4\x83sat drumul liber Fran\xc8\x9bei s\xc4\x83 devin\xc4\x83 noul finana\xc8\x9bator al \xc8\x9barilor. C\xc3\xa2nd Wilhelm al II-lea l-a demis pe Bismarck \xc3\xaen 1890, alian\xc8\x9ba sl\xc4\x83bit\xc4\x83 ruso-prusac\xc4\x83 s-a destr\xc4\x83mat dup\xc4\x83 mai bine de 25 de ani de cooperare. Dup\xc4\x83 trei ani, Rusia s-a aliat cu Fan\xc8\x9ba din punct de vedere militar \xc8\x99i politic, care era contrapartida alian\xc8\x9bei format\xc4\x83 \xc3\xaen 1879 \xc3\xaentre Germania \xc8\x99i Austro-Ungaria.\n_START_SECTION_\nMi\xc8\x99c\xc4\x83rile revolu\xc8\x9bionare\n_START_PARAGRAPH_\nReformele lui Alexandru al II-lea, \xc3\xaen special ridicarea cenzurii de stat, au int\xc4\x83rit exprimarea public\xc4\x83 a g\xc3\xa2ndirii avanate politice \xc8\x99i sociale. Regimul se baza pe ziarele ruse pentru ob\xc8\x9binerea sprijinului popular pentru politicile interne \xc8\x99i externe. Dar scriitorii radicali, liberali sau na\xc8\x9bionali\xc8\x99ti au contribuit la formarea opiniei publice anti\xc8\x9bariste, antiimperiale \xc8\x99i social-radicale. Datorit\xc4\x83 faptului c\xc4\x83 numero\xc8\x99i intelectuali, \xc8\x9b\xc4\x83rani \xc8\x99i muncitori simpatizau cu pozi\xc8\x9biile opozi\xc8\x9biei, regimul a \xc3\xaenceput s\xc4\x83 considere publica\xc8\x9biile \xc8\x99i organiza\xc8\x9biile radicale ca fiind periciuloase pentru stat. De-a lungul deceniilor al \xc8\x99aptelea al optulea \xc8\x99i al nou\xc4\x83lea al secolului al XIX-lea, ru\xc8\x99ii radicali, cunoscu\xc8\x9bi sub numele colectiv de \xd0\xbd\xd0\xb0\xd1\x80\xd0\xbe\xd0\xb4\xd0\xbd\xd0\xb8\xd0\xba\xd0\xb8 \xe2\x80\x93 narodnici, \xc8\x99i-au concentrat ac\xc8\x9biunea politic\xc4\x83 asupra \xc8\x9b\xc4\x83ranilor, \xd0\xbd\xd0\xb0\xd1\x80\xd0\xbe\xd0\xb4 (narodul, poporul)._NEWLINE_Liderii mi\xc8\x99c\xc4\x83rilor populiste erau scriitori radicali, ideali\xc8\x99ti \xc8\x99i ap\xc4\x83r\xc4\x83torii terorismului. \xc3\x8en deceniul al saptelea, Nicolai Cern\xc3\xae\xc8\x99evski, cel mai important scriitor radical al epocii, a emis teoria conform c\xc4\x83reia Rusia poate s\xc4\x83ri peste capitalism direct \xc3\xaen socialism. Cea mai important\xc4\x83 lucrare a sa, \xd0\xa7\xd1\x82\xd0\xbe \xd0\x94\xd0\xb5\xd0\xbb\xd0\xb0\xd1\x82\xd1\x8c? (Ce este de f\xc4\x83cut?, 1863), descrie rolul unui individ de natur\xc4\x83 superioar\xc4\x83 care trebuie s\xc4\x83 ghideze noua genera\xc8\x9bie revolu\xc8\x9bionar\xc4\x83. Al\xc8\x9bi radicali, precum anarhistul Mihail Bakunin \xc8\x99i colaboratorul s\xc4\x83u terosist Serghei Neciaev, cereau declan\xc8\x99area ac\xc8\x9biunii violente imediate. Mai moderatul Piotr Tkacev intra \xc3\xaen disput\xc4\x83 cu ap\xc4\x83r\xc4\x83torii marxismului, consider\xc3\xa2nd c\xc4\x83 o organiza\xc8\x9bie centralizat\xc4\x83 revolu\xc8\x9bionar\xc4\x83 trebuie s\xc4\x83 preia puterea \xc3\xaen stat mai \xc3\xaenainte ca societatea capitalist\xc4\x83 s\xc4\x83 fie complet dezvoltat\xc4\x83. \xc3\x8en schimb, Piotr Lavrov a f\xc4\x83cut o chemare pentru schimbarea aten\xc8\x9biei "c\xc4\x83tre popor", ceea ce a f\xc4\x83cut ca numero\xc8\x99i ideali\xc8\x99ti s\xc4\x83 se mute la \xc8\x9bar\xc4\x83 \xc3\xaentre 1873 \xc8\x99i 1874 pentru luminarea \xc8\x99i mobilizarea norodului. Campania populist\xc4\x83 s-a dovedit un e\xc8\x99ec, t\xc4\x83ranii ar\xc4\x83t\xc3\xa2ndu-se foarte ostili or\xc4\x83\xc8\x99enilor ideali\xc8\x99ti, iar guvernul a \xc3\xaenceput s\xc4\x83 considere c\xc4\x83 principala amenin\xc8\x9bare era cea na\xc8\x9bionalist\xc4\x83. _NEWLINE_Radicalii \xc8\x99i-au schimbat abordarea politic\xc4\x83 \xc8\x99i \xc3\xaen 1876 au format organiza\xc8\x9bia propagandistic\xc4\x83 Zemlia i volia P\xc4\x83m\xc3\xa2nt \xc8\x99i libertate, care s-a orientat c\xc4\x83tre terorism. Aceast\xc4\x83 nou\xc4\x83 orientare a devenit din ce \xc3\xaen ce mai puternic\xc4\x83 trei ani mai t\xc3\xa2rziu, c\xc3\xa2nd grupul redenumit Narodnaia Volia Voin\xc8\x9ba poporului a \xc3\xaenceput campania de antentate care a culminat cu asasinarea tarului Alexandru al II-lea \xc3\xaen 1881. \xc3\x8en 1879, Gheorghi Plehanov a format o fac\xc8\x9biune propagandistic\xc4\x83 a Narodnaia Volia numit\xc4\x83 Ciorn\xc3\xaei peredel Re\xc3\xaemp\xc4\x83r\xc8\x9birea neagr\xc4\x83, cunoscu\xc8\x9bi \xc8\x99i ca Partidul Sociali\xc8\x99tilor Federali\xc8\x99ti, care milita pentru \xc3\xaemp\xc4\x83r\xc8\x9birea tuturor terenurilor agricole \xc8\x9b\xc4\x83ranilor. Voin\xc8\x9ba poporului a r\xc4\x83mas o organiza\xc8\x9bie clandestin\xc4\x83, iar, \xc3\xaen 1887, un grup de comploti\xc8\x99ti, din care f\xc4\x83cea parte \xc8\x99i studentul eminent Alexandr Ulianov, a \xc3\xaencercat s\xc4\x83-l asasineze pe \xc3\xaemp\xc4\x83ratul Alexandru al III-lea. Membrii grupului au fost aresta\xc8\x9bi, judeca\xc8\x9bi \xc8\x99i executa\xc8\x9bi. Moartea lui Alexandr Ulianov l-a afectat profund pe fratele s\xc4\x83u mai mic, Vladimir Ulianov, care, influen\xc8\x9bat de scrierile lui Cern\xc3\xae\xc8\x99evski, s-a al\xc4\x83turat mi\xc8\x99c\xc4\x83rii Voin\xc8\x9ba poporului, iar mai t\xc3\xa2rziu, inspirat de Plehanov, s-a convertit la marxism. T\xc3\xa2n\xc4\x83rul Vladimir Ulianov avea s\xc4\x83 devin\xc4\x83 cunoscut ca lider al bol\xc8\x99evicilor sub numele de Vladimir Ilici Lenin.'